AfriForum woeker in die Wes Kaap
AfriForum het ná ’n baie suksesvolle jaar landswyd, en veral in die Wes-Kaap, besluit om sy vlerke verder te sprei. Tydens ’n vergadering met gemeenskapsleiers in die burgersentrum op Hermanus het AfriForum, op aandrang van plaaslike leiers van verskeie dorpe, besluit om ’n AfriForum-tak in die Overstrand-gebied te vestig. Die 144 lede van die voormalige De Mond-tak is na Overstrand se nuwe tak oorgedra. Marianne Rossouw is as interim voorsitter aangewys.
Pieter Rautenbach, die hoof van plaaslikeregeringsake by AfriForum was die gasspreker. Rautenbach het inwoners meegedeel dat AfriForum in 2013 vanaf ongeveer 30 000 lede gegroei het tot 66 000 lede. Landswyd is daar reeds 120 aktiewe takke gevestig. Rossouw het gesê enige munisipaliteit of polisiestasie kan hoër hoogtes bereik as daar Å‰ doeltreffende burgerregte-organisasie is wat deurlopend as waghond gereed-staan. “AfriForum is glad nie met enige politieke party verbind nie en skroom nooit om op te staan teen ongeregtighede nie,” het Rossouw gesê.
Die toename in misdaad in die Overstrand-omgewing, die beweerde instroming van plakkers, die bestuur van dié toestroming ingevolge wetgewing, die gekwalifiseerde oudit van die munisipaliteit en rioolstorting is tot dusver geïdentifiseer as sake wat deur AfriForum hanteer sal word.
Lede van die publiek wat die saak wil ondersteun en as AfriForum-lede wil aansluit, kan “Overstrand” SMS na 31336 teen 50c per SMS.
Marianne Rossouw, Interim voorsitter: Overstrand AfriForum
Sel: 082 454 9756, E-pos: mrmtours@gmail.com
Grab a wrench and start tightening those bolts and adjusting your seat because the two-day MTB Funky Challenge is fast approaching!
Create a cosy, welcoming home without breaking the bank.